
      Vonde følelser, mentalt grums og slam bygger seg opp over tid og legger seg rundt innvollene, hjertet og hjernebarken. Når det endelig renner over, er det for seint å stoppe. Det velter seg fram lik en tsunami, en bølge som sluker alt og alle på sin vei, med den eneste hensikt å svelge mer avfall som kan eltes og heves sammen med resten av elendigheten, for til slutt å gå løs på selve livets fundament.

